આજે નગરપાલિકાના સભાખંડમાં મળેલી સામાન્ય સભામાં શહેરના હાર્દસમા મહાવીરનગર વિસ્તારમાં આવેલ પુર્ણિમા ડેરીની સામે, છાપરીયા ચોકડી કોર્નર ઉપર તેમજ ગાયત્રી મંદિર રોડ પર વગર મંજુરીએ ગેરકાયદેસર હોર્ડિંગસ્ ઉભા કરી દેવામાં આવ્યા છે, તેમજ આ તમામ હોર્ડિંગસ્ શહેરીજનોની સલામતી સામે પણ જોખમરૂપ છે, એટલું જ નહીં કુદરતી આફતો સમયે અકસ્માત સર્જી શકે તેવા હોર્ડિંગસ્ ખડકી દેવામાં આવ્યા છે, લાકડાના પાટીયા ઉપર ઉભા કરી દેવામાં આવેલ હોર્ડિંગસ્ મામલે આજે વિરોધપક્ષ કોંગ્રેસના સદસ્યો સત્તાધારી પક્ષ ભાજપના હોદેદારો ઉપર રીતસર તૂટી પડયા હતા, અને આક્ષેપ કરવામાં આવ્યો હતો કે સત્તાધીશો દ્વારા મસમોટો ભ્રષ્ટાચાર આચરીને ગેરકાયદેસર હોર્ડિંગસ્ લગાવવા કોન્ટ્રાકટરને છુટો દોર આપી દેવામાં આવ્યો છે, આ ઉપરાંત શહેરમાં તૂટી ગયેલા તમામ રસ્તાઓ મુદે પણ સામાન્ય સભા ગરજી ઉઠી હતી, અને રજુઆતો કરવામાં આવી હતી કે તૂટી ગયેલા રસ્તાઓ તાત્કાલિક રીપેરીંગ લોકોની હાલાકી દુર કરવામાં આવે તેવો સૂર ઉઠયો હતો.